section_heading: Prije otoka
paragraph_text: Hurley (Jorge Garcia) nalazi se u instituciji za mentalno oboljele gdje se sprijateljio s Daveom (Evan Handler) koji mu konstantno govori da ignorira doktore, izbjegava uzimanje lijekova i pokuša pobjeći. Jednoga dana Hurleyjev doktor, Dr. Brooks (Bruce Davison) dokaže Hurleyju da Dave nije stvaran i to tako da ih zajedno fotografira pa mu kasnije pokaže da se Dave uopće ne nalazi na fotografiji. Kasnije te večeri Dave budi Hurleyja kako bi s njim pobjegao iz bolnice. Dave iskače kroz prozor, ali mu se Hurley po prvi puta suprotstavi i kaže mu da nije stvaran te zatvara prozor prije povratka u krevet. U sljedećoj sceni nakratko se vraćamo u trenutak kada je Dr. Brooks fotografirao Hurleyja i Davea te otkrivamo da u istoj instituciji boravi još jedan pacijent - Libby - što objašnjava zbog čega je na otoku Hurley cijelo vrijeme imao osjećaj da ju je već ranije vidio.